 50 sano ka hor maanta oo kale ummada reer Somaliland waxay u ahayd maalin aad iyo aad u qiimo badan iyagoo in ka badan boqolaal sano la soo tacaalayey sidii ay maruun iskaga dulqaadi lahaayeen guumaystihii waqtigaa dusha ka haystay, waxaanay dedaal dheeri u galeen oo ay af iyo adinba ay ula tageen aqoonyahankii, waxagaradkii iyo abwaanadii waqtigaa hormoodka u ahaa ummadan reer Somaliland sidii ay dalkooda hooyo u noqon lahaa mid ay si xor ah ugu madaxbanaadaan, balse illaahay mahadii waxay nasiib u yeesheen shacbi weynaha Somaliland maanta oo kale nus-qasrni ka hor 26 June 1960-kii inay ka xoroobaan guumaystihii inbadan madaxa kaga fadhiyay iyadoo maalintaa ay dadka ku dhaqan Somaliland u ahayd maalintoodii ugu qiimaha badnayd maadaama oo ay iska dulqaadeen heeryo saarnayd muddo ka badan boqolaal sannadood, isla markaana ay rajaynayeen inay si xor ah ugu naaloon doonaan wadankooda hooyo. 